cyanic-selkie/wikianc huggingface dataset:
Фудбалска репрезентација на Финска
Стадиони
Денес, некои квалификациски натпревари против противници од понизок ранг, како и некои пријателски натпревари се одржуваат на стадионот Ратина во Тампере. Хелсиншката Телиа 5G-арена, која има вештачки тревник се користи, исто така, за некои пријателски и квалификациски натпревари. За време на реконструкцијата на Олимпискиот стадион во Хелсинки од 2016-2019 година стадион Ратина служи како главен стадион за квалификациски натпревари.
Рекорд на сите времиња против сите нации
Ова листа е целосниот рекорд на Финската репрезентација, и тоа пријателски и компетитивни натпревари.
Моментален тим
Следниве играчи биле повикани за натпреврите во УЕФА Лигата на нации против Грција на 15 ноември 2018 година и Унгарија на 18 ноември 2018 година.
Одиграни натпревари и постигнати голови по натпреварот против Унгарија од 18 ноември 2018 година.
Менаџери
Последно обновено: 13 Окт 2015.
Спортска опрема и назив
Американскиот бренд Најк, Инк моментално ја снабдува Финската спортска опрема. Тие ја замениле германската компанија Адидас која ја снабдувала Финска со спортска опрема помеѓу 1979 и 2014 година.
Западни Словени
Културно, Западните Словени се развиле задно со останатите народи на Западна Европа, најмногу поради влијанието на Римското Царство и Западното Христијанство. Така, тие доживеале културна поделба од останатите Словени, односно: Источните и мнозинството од Јужните Словени станале следбеници на православието, Западните Словени станале следбеници на Римокатоличката црква и мал дел на протестантството.
Самовиот племенски сојуз
Прва политичка заедница на Западните Словени  претставува Самовиот племенски сојуз што постоел во првата половина на VII век (623-658). Неговото создавање било обусловено од потребата за одбрана од Аварите, а подоцна и од Баварците, односно Франките, како и од појавата на имотна диференцијација што настанала кај Запаните Словени. Центарот на неговото настанување бил територијата на Чешка, кон кој се присоединиле и словенските племиња во Моравија и Словачка. Подоцна кон овој сојуз се присоединиле и словенските племиња во Источните Алпи и Панонија. По смртта на кнезот Само, сојузот се распаднал. Името, со ширењето на христијанството и германизацијата во споменативе словенски земји, тие ја изгубиле својата независност и станале вазали најпрво на франечките, а подоцна на германските владетели.
Велика Моравија
Во процесот на борбата против германската колонизација и воопшто против германските освојувачки воени походи, во почетокот на IX век се создал нов племенски сојуз кој прераснал во Великоморавско кнежевство. Тоа е создадено под водството на Моравските Словени, а кон кои се присоединиле и Словените во Чешка. Извесна самостојност создале и Полапските и Прибалтичките Словени. Најзначаен владетел на Великоморавското кнежевство би кнезот Ростислав. Тој, со цел да го зајакне осамостојувањето на кнежевството, побарал од Византија проповедниците да ја шират богослужбата на словенски јазик. Византискиот цар Михајло III за таа цел ги испратил во Велика Моравија, Кирил и Методиј. Како резултат на ширењето на христијанството на словенски јазик, тие во Моравија успеале да формираат посебна словенска црква. Германските феудалци како и крупното германско свештенство биле против ширењето на христијанството на словенски јазик, а со тоа и противници на самостојноста на Велика Моравија. Тие презеле нови завојувачки воени походи поради кои во почетокот на X век ова кнежевство се распаднало.
Чешка Држава
Во втората половина на XI век, се создала и Чешката држава. Словенските племиња во Чешка, кои најпрво биле во состав на Самовиот племенски сојуз, а потоа во рамките на Великоморавската држава и во вазален однос на германските цареви во поретокот на XI век почнале да се осамостојуваат нивните кнезови кои во тоа време ја признале врховната власт на германските цареви се повече се издигнувале. Во втората половина на XI век чешкиот кнез Вратослав ја искористил тешката положба на германскиот цар Хенрих IV, поради внатрешните борби, а го принудил да ја признае смостојноста на Чешката држава, во рамките на Германското Царство. Тогаш чешкиот кнез бил  признат за крал, а Чешка за кралство.
Полска Држава
Речиси во исто време настанала и првата држава на Словените во Полска. Имено, во средината на X век кнезот Мешко ги обединил словенските племиња кои живееле по текот на реката Висла во Полска. Во текот на наредните воени походи под негова власт паднале и другите послки племиња, иако и самиот тој ја признал врховната власт на германскиот цар. Неговиот наследник Болеслав и Храбар успеал Полска да ја ослободи од зависноста на германските цареви. Во 1000 година. Во Полска била создадена самостојна Полска архиепископија која директно била поврзана со папата. За да ја зацврсти власта, на црквата и на благородниците им дарувал имоти и привилегии. Пред крајот на животот Болеслав се прогласил за крал. По неговата смрт Полска почнала да слабее по што наскоро паднала под германска власт.
Наводи
Alexander F. Tsvirkun The history of western and southern Slavs. Kharkov., 2008
Финале на Купот на европските шампиони во 1960 година
Финалето на Купот на европските шампиони во 1960 година било петто финале во историјата на Купот на европските шампиони. Во него, за победа се бореле Реал Мадрид од Шпанија и Ајнтрахт Франкфурт од Германија. Надалеку се смета дека токму овој натпревар бил еден од најголемите фудбалски натпревари играни досега. Мадрид победи со 7–3 пред огромната публика од над 127,000 луѓе во Хампден Парк во Глазгов, и таа бројка од луѓе сè уште не е надмината. Имало околу 70 милиони телевизиски гледачи низ цела Европа.
Франкфурт стигал до финалето преку победа со импресивниот резултат од 12–4 против шкотскиот шампион Ренџерс, додека пак Реал Мадрид го победил својот вечен соперник Барселона со резултат 6–2.
Натпреварот првично бил доведен до сомнеж бидејќи Фудбалски сојуз на Германија ги забрани на своите клубови да учествуваат на натпревари со кој било тим во кој е Ференц Пушкаш, откако Унгарците тврделе дека Западногерманскиот тим користел дрога во 1954. Пушкаш морал да напише писмено изведување пред одржување на натпреварот.
Никола Коџабашија
Никола Коџабашија (роден на година во ) — македонски композитор.
Рани години
Никола Коџабашија своето музичкото образование го започнал во МБУЦ „Илија Николовски Луј“ во Скопје, а го продолжил на Факултетот за музичка уметност во Скопје каде што дипломирал во 1994 година, пијано (класа Ј. Чакар) и композиција (класа Т. Зографски). За време на студиите од 1991 до 1996 го посетувал Бартоковиот летен Семинар во Сомбатхеј, Унгарија. Остварувал вонредни часови по композиција кај Ѓерѓ Куртаг, Марко Стропа, и лично се запознал и со Ѓерѓ Лигети и Џон Кејџ, а вонредни часови по пијано посетувал и кај Борис Романов и Кочиш Золтан.
Паралелно со ова, уште како студент работел како музички новинар и продуцент во Македонската радио-телевизија. Како стипендист на Романското министерство за образование од 1996 до 1998 г. бил на постдипломски студии по композиција на Музичката академија „Џорџ Енеску“ во Букурешт, Романија, во класата на Анатол Виеру. Непосредно потоа од 1998 до 2001 г. бил на магистерски студии по композиција на „Кралскиот колеџ“ од Лондон. Никола Коџабашија истовремено предавал композиција на истиот колеџ, а во сезоната 2001-02 бил и композитор/раководител и диригент во „Националниот театар Лондон“.
Кариера
Првите композиторски обиди на Никола Коџабашија датираат од почетокот на деведесеттите години. Главно со неокласичен и модален призвук, но тогаш започнал и и неговиот интерес за применета електро-акустична музика за театар, телевизија и филм. Престојот во Лондон и соработката со режисерски или композиторски имиња го навеле во почетокот да работи во сферите на таканаречената „применета музика“. Од оваа соработка произлегле музичко-сценскиот спектакл „Баханалии” според Еврипид со кој го отвориле меѓународниот фестивал на старогрчка драма „Епидаур во 2001”, како и музиката за Аристофановата фарса „Птици” во режија Кетрин Хантер, за што бил номиниран за престижната британска награда од областа на културата и уметноста – „Arts Foundation Award“. Како сценски композитор гостувал на сцените на театарот „Буфе ду Норд“ во Франција, Националните театри во Италија, Данска, Јапонија, Тајван, Турција, Грција, САД.
Од соработката со британскиот режисер Доминик Хил ја компонирал музиката за „Тројцата мускетари и принцезата од Шпанија“ и „Злосторство и казна”. Во продукција и нарачка на холивудскиот глумец Кевин Спејси ја компонирал звучната инсталација за трагичниот еп „Изгорени“ од либанско-канадскиот драматург Важди Муавад. Во лондонските „Сохо“ и „Буш“ театари ја создал муиката за „Земјата на мртвите” и „Господин Ибраим и цвеќињата на Куранот“.
Дела
Автор е и на првиот современ македонски мјузкл Пенелопе Икс (2013).
За телевизија и филм, ги компонирал следните мјузикли:
Никола Коџабашија бил диригент и уредник на филмската музика на Кирил Џајковски за „Големата вода“ од 2005 година во режија на Иво Трајков, за „Прашина“ од 2001 година во режија на Милчо Манчевски итн.
Стерилизација
Стерилизација е фармацевтско-технолошка операција со која се убиваат или отстрануваат сите микроорганизми (габи, бактерии, вируси...) во еден фармацевтски препарат, на еден предмет, медицинско помагало или во одредена средина, воздух. КЦ
Киевски универзитет
Киевскиот универзитет (украински: Київський національний університет імені Тараса Шевченка) — државен универзитет кој се наоѓа во престолнината на Украина, Киев.
Официјалното име на универзитетот гласи: Киевски национален универзитет „Тарас Шевченко“, а до Октомвриската револуција во 1917 година, Киевски императорски универзитет „Свети Владимир“.
Во 2009 година, универзитетот бил избран за најдобар во земјата.
Историја
Универзитетот бил создаден со указ на рускиот император Николај I на 8 ноември 1833 година. Овој универзитет е вториот најстар во Украина, по оној во Харков кој бил создаден во 1806 година. Во почетокот, универзитетот имал за задача да ја стопира полонизацијата на украинската интелигенција и затоа бил наименуван според кнезот Владимир Велики, кој ја покрстил на Киевска Рус, како главна улога за источното христијанство во целата империја.
Голем дел од средствата на универзитетот во Вилнус биле донесени овде, по неговото затворање од последиците на востанието од 1931 година. Првите 62 студенти своите студии во универзитетот ги започнале во 1834 година, во Филозофскиот факултет кој се состоел од две одделенија: Одделение за историја и филозофија како и одделение за физика и математика. Во текот на 1835 година биле отворени нови катедри како правен факултет, медицина, филологија, природни науки итн.
Со доаѓањето на советската власт, името на универзитетот било преименувано во Тарас Шевченко, и самиот универзитет претставувал еден од трите најголеми во земјата по Московскиот и Санктпетербургскиот државен универзитет.
Денеска, на овој универзитет студираат повеќе од 20.000 студенти.
Дивата река (филм од 1994)
Дивата река (The River Wild) — американски филм од 1994 година, во режија на Кертис Хансон, по сценариото на Денис О'Нил. Во главните улоги настапуваат: Мерил Стрип, Кевин Бејкон, Дејвид Стретхејм, Џозеф Мацело, Бенџамин Брет, Ј. Ц. Рајли, Елизабет Хофман, В. Галовеј итн. Филмот е снимен на живописни локации во Монтана и во Орегон.
Содржина
Гејл (ја игра Стрип) е сопруга и мајка на две деца. Таа нема многу слободно време, а најмногу ужива во веслањето. Оттука, таа му предлага на сопругот Том (го игра Стретхејм) да одат во посета на нејзината мајка (ја игра Хофман) и нејзиниот татко (го игра Галовеј), кои живеат во Монтана. Истовремено, таму би поминале неколку дена на сплаварење по реката. Том не е многу расположен за патување, но прифаќа, додека нивниот син Рорк (го игра Мацело) е воодушевен од предлогот. И покрај претходните несогласувања меѓу Том и Гејл, одморот зпаочнува идилично, а таму се спријателуваат со двајца љубители на природата, Вејд (го игра Бејкон) и Тери (го игра Рајли). Нивното пријателство се зацврстува уште повеќе кога Том му го спасува животот на Вејд, кој за малку ќе се удави во реката. Меѓутоа, Вејд и Тери не се дојдени на одмор, туку бегаат од полицијата...
Голем крвоток
Големиот Крвоток е кружно движење на крвта од левата комора на срцето,преку аортата, другите помали артерии, крвните капилари и вените до десната преткомора.
Бидејќи во левата страна на срцето има оксидирана крв, таа преку комората т.е. преку артеријата аорта излегува, оди до сите органи и ткива и преку вената во десната предкомора се враќа редуцирана крв.
Аортата по излезот од левата комора лачно свиткува надолу, а потоа од неа се одвојуваат помали артерии што носат крв кон главата и во рацете.Оттука покрај ’рбетот аортата продолжува надолу разгранувајќи се на артерии што носат крв во внатрешните органи и во нозете.Сите овие артерии на крај се разгрануваат на капилари преку кои се донесува кислород и хранливи материи на ткивата и клетките.Откако ќе се изврши размена на материите, од капиларите редуцираната крв се собира преку вените.Од главата и горниот дел на телото сите вени се собираат во горната празна вена.Од долниот дел на телото, од нозете и внатрешните органи сите вени се собираат во долната празна вена.Горната и долната празна вена се влеваат во десната преткомора.Така крвта го поминува долгиот пат на големиот крвоток.Потоа започнува повторно малиот крвоток
Патрик Ауда
Патрик Ауда (Patrik Auda; роден на 29 август 1989, во Иванчице, Чешка) е чешки кошаркар, крилен центар на Јокохама Б-Корсејрс и на чешката репрезентација.
Колеџ кариера
Од 2010 до 2014 година, Ауда играл колеџ кошарка на Унивезитетот Сетон Хал за Сетон Хал Пајретс. Неговата последна сезона на колеџот била и најдобрата, бележејќи во просек 9,6 поени, 4,5 скокови и 1,5 асистенции. Во четвртфиналето на Big East конференцијата, Ауда уфрлил 13 поени во изненадувачката победа со 64-63 над најдобро рангираната екипа во регуларниот дел од сезоната, Виланова Вајлдкетс. Сепак, Пајретс биле елиминирани во полуфиналето од Провиденс Фрајрс.
Професионална кариера
Ауда се пријавил на НБА драфтот 2014, но не бил избран од ниту една екипа.
Истата година, тој потпишал договор со новиот полски прволигаш, Полфармекс Кутно. За оваа екипа одиграл 27 првенствени натпревари со просек од 13,7 поени, 4,3 скокови и 1,6 асистенции.
На 21 август 2015, тој потпишал за друга полска екипа, АЗС Кошалин. Во Кошалин добил поголема минутажа и ја поправил својата статистика просечно бележејќи 14,4 поени и 6,5 скокови. Својот најдобар натпревар во дресот на Кошалин го одиграл на 17 октомври 2015, кога во победата по продолженија со 75-74 над Трефл Сопот забележал дабл-дабл од 27 поени и 12 скокови.
На 7 мај 2018 година, потпишал краткорочен договор вреден до крајот на сезоната 2017-2018 со италијанската екипа Скандоне Авелино. Тој одиграл само четири натпревари за клубот, сите во првата рунда на плејофот на италијанската лига против Аквила Баскет Тренто, бележејќи просечно 12,3 поени и 2,5 скокови. На 13 јули 2018, Ауда потпишал за друга италијанска екипа, Пистоја, во пресрет на сезоната 2018-2019. Дебитирал на 7 октомври 2018, реализирајќи 15 поени во поразот со 83-77 на гостувањето кај Викторија Либертас Пезаро. На 4 ноември 2018, регистрирал дабл-дабл учинкок со 17 поени и 11 скокови во натпреварот против Алма Трст. Сезоната 2018-2019 ја завршил со 26 одиграни натпревари и просек од 11,4 поени и 4,7 скокови.
Во 2019 година, Ауда потпишал договор со француската екипа Булазак, кој бил раскинат во јули 2020 година. На 3 август 2020, како слободен играч се преселил во јапонската Јокохама Б-Корсејрс.
Репрезентативна кариера
Во 2014 година, Ауда играл за чешката репрезентација во квалификациите за Европското првенство 2015. Следната година, тој ја претставувал својата земја на Евробаскетот 2015, каде играл во сите 9 натпревари на својата земја бележејќи во просек 4,1 поени и 1,6 скокови. Чесите стигнале до четвртфиналето, каде биле елиминирани од Србија.
Две години подоцна, тој настапил на Европското првенство 2017, каде во просек имал 11,2 поени, 2,4 скокови, 1 асистенција и 1,2 украдени топки по натпревар. Сепак и покрај одличната статистика тој не можел да и помогне на својата репрезентација да ја мине првата фаза, завршувајќи на петтото место во групата со само една победа и четири порази.
Во 2019 година, Ауда играл за чешката репрезентација и на мундијалот во Кина. Во третиот натпревар од групната фаза кој одлучувал која репрезентација ќе мине во втората фаза, Ауда одиграл одлично со 16 поени и 9 скокови водејќи ја Чешка до победата од 91-78 над Турција. Чешка стигнала до четвртфиналето, каде Ауда уфрлил 21 поен, но тоа не било доволно да ја совладаат репрезентацијата на Австралија која победила со 82-70.
Тајгета (месечина)
Тајгета  (Ταϋγέτη) или  — повратна неправилна месечина на Јупитер. Откриена е од страна на екипа астрономи од Универзитетот на Хаваи предводени од Скот Шепард, во 2000 година и првично бил означен под името S/2000 J9.
Тајгета има околу 5 километри пречник и кружи околу Јупитер на просечно растојание од 22,439 Gm во 686,675 дена, со наклон од 165° до еклиптиката (163° до Јупитеровиот екватор), во ретроградна насока и со ексцентричност од 0,3678.
Месечината е именувана во октомври 2002 година по Тајгета, ќерка на титанот Атлас.
Тој припаѓа во т.н. Кармина група, составен од неправилни ретроградни месечини кои кружат околу Јупитер на растојание од 23 до 24 гигаметри и наклон од околу 165 °.
Драган Шутевски
Драган Шутевски ( во —  во ) — македонски партизан, борец за слобода на Македонија и учесник во НОВ.
Животопис
Потекнувал од трговско семејство. Завршил основно образование, а потоа продолжил да учи во средно училиште. Уште од првите денови по окупацијата на земјата, се вклучил во народноослободителното движење. Во 1942 година бил примен за член на СКОЈ и учествувал во бројни акции против окупаторот. Извршувал разни поверливи курирски задачи на Треттата македонска ударна бригада, а 1944 година бил примен и за член на КПЈ. Неговата активност била откриена од окупаторската бугарска фашистичка полиција, поради што бил затворен и осуден на 20 години строг темничен затвор. Казната ја издржувал од април до 28 август 1944 година, кога заедно со други политички затвореници од затворот Идризово, бил ослободен од Треттата македонска ударна бригада. По ослободувањето од затворот, стапил во борбените редови на Треттата македонска ударна бригада и учествувал во сите натамошни борби на бригадата против непријателот. Во борбите се истакнал како храбар борец. На 20 октомври 1944 година храбро загинал во една крвава борба против балистите и Германците на реката Треска.
Грмушарско куче
Грмушарско куче (Speothos venaticus) — вид на куче кое се среќава во Централна и Јужна Америка. И покрај широкиот опсег, многу е ретка во повеќето области, освен во Суринам, Гвајана и Перу. За првпат го идентификувал Петар Вилхелм Лунд од фосили во бразилските пештери и се верувало дека е изумрен вид. Грмушарското куче е единствениот жив вид во родот Speothos и генетските докази сугерираат дека најблизок роднина му е гривестиот волк од централна Јужна Америка и африканското диво куче. Овој вид е наведен под закана за исчезнување од Меѓународниот сојуз за заштита на природата.
Опис
Возрасните грмушарски кучиња имаат меко долго кафеаво крзно, со полесно црвеникава нијанса на главата, вратот и грбот и опашката, додека долната страна е темна. Сепак, помладите имаат црно крзно над целото тело. Возрасните обично имаат должина на главата од 57–75 см, со опашка од 12,5–15 см. Тие имаат висина на рамо од 20–30 см и тежат 5-8 кг. Имаат кратки нозе во однос на своето тело, како и кратка уста и релативно мали уши. Имаат вкупно 38 заби.
Распространетост
Грмушарското куче е распространето од Костарика во Средна Америка и низ поголемиот дел од Јужна Америка источно од Андите, јужно од централна Боливија, Парагвај и јужниот дел на Бразил. Тие првенствено живеат во низински шуми до надморска височина до 1.900 метри, влажни савани и други живеалишта во близина на реките, но може да се најдат и на посуви места и отворено пасиште.
Однесување
Грмушарските кучиња се месојади и ловат во текот на денот. Нивниот типичен плен се паките, агутите и капибарите, сите големи глодачи. Иако можат да ловат сами, обично ловат во мала група.
Тие се еден од најгрозните видови во Јужна Америка.
Владо Бучковски
Владо Бучковски (2 декември 1962 во Скопје) — поранешен премиер на Република Македонија и поранешен претседател на СДСМ. Бучковски по професија е правник и професор по римско право на правниот факултет во Скопје.
Научна кариера
Владо Бучковски дипломира на Правниот факултет — правосудна насока во 1986, а магистрира во 1992. Во 1998 докторира на тема “Римско и современо заложно право”.
Од 1987 до 1988 година Бучковски работи како стручен соработник во Собранието на Република Македонија. Во 1988 година преминува на Правниот факултет во Скопје, каде до 1998 година работи како асистент. Во 1998 е избран за доцент по предметот Римско право, а во 2003 година е избран за вонреден професор.
Политичка кариера
Во периодот од 1998 до 2000 година Бучковски е член на Државната изборна комисија, а од 2000 до 2001 година е претседавач на Советот на град Скопје. Во периодот од 13 мај до 26 ноември 2001 година тој е министер за одбрана во широката коалициска влада.
На 22 јули 2004 година во Струга беше жестоко нападнат од 5000 граѓани. Причина за тоа беше неговото доаѓање во Струга со цел да го убeди раководството на СДСМ да излезе од "Кризниот штаб за отстанок на Општина Струга". Тогаш стружани ги нарече хулигани. Тоа предизвика жестока реакција на граѓаните, по што беше затворен во седиштето на СДСМ цели 6 часа. Со акција на специјалните полициски сили беше ослободен и префрлен во Скопје. При таа акција беа повредени многу граѓани на Струга а употребени беа шок бомби, солзавец и гумени куршуми. Од тогаш беше прогласен за непожелна личност во Струга, неговото име беше напишано на ѕидот на срамот, заедно со тогашниот претседател Бранко Црвенковски и градоначалникот на Скопје Ристо Пенов.
На 26 ноември 2004 е избран за водач на СДСМ. Истиот ден му е доверен мандатот да формира нова Влада по оставката на претходниот премиер Хари Костов, а на 15 декември 2004 година Парламентот го избра за претседател на Владата на Република Македонија, функција која ја извршува до август 2006-та.
Под негово водство коалицијата За Македонија заедно, предводена од СДСМ, доживува пораз на парламентарните избори во 2006 година. По изборниот пораз од Бучковски беше побарано да поднесе оставка на функцијата претседател на СДСМ, но тој тоа го одбива. Сепак, на конференцијата на партијата одржана на 7 октомври на Бучковски му е изгласана недоверба и тој беше принуден да се повлече од претседателското место во СДСМ.
На 1 август 2007 година против Бучковски е поднесена кривична пријава поради злоупотреба на службената должност и нанасена три милиони евра штета на касата на Министерството за одбрана, извршени во 2001 година кога Бучковски беше министер за одбрана. Пресудата е донесена на 9 декември 2008 после 13 месечен судски процес во кој е осуден на 3,5 години затворска казна. Во декември 2012 година тој е исклучен од редовите на СДСМ.
Осман Букари
Осман Букари (роден на 13 декември 1998 година, во Акра) — гански фудбалер, напаѓач на Црвена Ѕвезда и на репрезентацијата на Гана.
Клупска кариера
Својте почетоци Букари ги направил во својата родна земја, а професионалната кариера ја започнал во Словачка, во екипата на Тренчин, во која стигнал во јулу 2018 година од Акра Лајонс. Во двете години поминати во Словачка, Букари бил еден од најдобрите фудбалери во лигата на таа земја; во сезоната 2019-2020, бил прогласен за најдобар играч на Тренчина, избран во идеалниот тим на сезоната на словачкото првенство и бил во краткиот список од три играчи во изборот за најдобар фудбалер на сезоната.
На 4 септември 2020, потпишал тригодишен договор со белгискиот. Веднаш по потпишувањето успеал да стане редовен член на стартната постава. На 22 ноември 2020, го постигнал својот прв гол за Гент, победничкиот во успехот со 1-0 на гостувањето кај Шарлероа. Во сезоната 2020-2021, Букари одиграл вкупно 35 натпревари за Гент во сите натпреварувања и постигнал 4 гола.
На 12 август 2021, Букари преминал во Француската Лига 1 каде му се приклучил на Нант на позајмица до крајот на сезоната. Тој бил дел од екипата што го освоила Купот на Франција, четврти за Нант во клупската историја. Успехот му обезбедил на клубот Северозападна Франција, квалификација во европските натпреварувања за првпат по 21-годишно чекање.
Репрезентативна кариера
Своето деби за репрезентацијата на Гана, Букари го имал на 25 март 2021, во натпревар против што завршил нерешено 1-1. Благодарение на добрите настапи на клупско ниво со Нант и Црвена Ѕвеада, тој добива почести повици и станал постојан стартер во репрезентацијата од март 2022 година.
На 1 јуни 2022, го постигнал својот прв гол за Гана против Мадагаскар во победата со 3-0 во квалификациите за Африканскиот куп на нации 2023. Во ноември 2022, Букари бил повикан од селекторот Ото Адо да ја претставува репрезентацијата на црните ѕвезди на Светското првенство 2022 во Катар. На 23 ноември, во воведниот натпревар на Гана на турнирот против Португалија (пораз 3-2), тој постигнал гол, со кој го поставил конечниот резултат на натпреварот.
Точкаста мутација
Точкаста мутација е генетска мутација при која настанува замена на една нуклеотидна база, инсерција или делеција во ДНК или РНК секвенцата во геномот на организмот. Точкастите мутации имаат различни ефекти врз белковината која се синтетизира—и кои можат да бидат предвидливи врз основа на спецификите на мутацијата. Овие ефекти може да варираат од добивање на истата белковина (т.е. синонимни мутации) до штетни ефекти (т.е мутацијата на изместување од рамката), во поглед на производството, составот и функцијата на белковината.
Глобула
Глобула е темен облак од згусната прашина и гас, во кој понекогаш започнува формирање на ѕвезда. Глобулите се пронајдени во регионот H II, и имаат маса од 2 до 50 сончеви маси, на простор со ширина од околу една светлосна година. Содржат молекуларен водород (H2), јаглеродни оксиди и хелиум, и околу 1% (од масата) силикатна прашина. Во глобулите најчесто се формираат двојни или повеќеѕвездени системи.
Војводство Холштајн
Од 1490 до 1523 и повторно од 1544 до 1773 година, Војводството било поделено помеѓу различни линии на Олденбург, најпознати меѓу нив војводите од Холштајн-Гликштат (истите со данските кралеви) и Холштајн-Готорп. Војводството престанало да постои кога било припоено од Кралството Прусија во 1866 година по Втората шлезвишка војна.
Историја
Северната граница на Холштајн долж реката Ајдер веќе претставувала северна граница на Каролиншкото Царство, откако царот Карло Велики по Саксонските војни постигнал договор со кралот Хеминг во 811 година. Поседите на Шлезвиг зад реката останале феуд на данската круна, додека Холштајн станал составен дел на Источна Франачка, Кралството Германија и Светото Римско Царство.
Основање
Адолф VIII, последниот гроф на Холштајн-Рендсбург и војвода на Шлезвиг умрел без наследници во 1459 година. Бидејќи Шлезвиг бил дански феуд, припаднал назад на кралот Кристијан I на Данска, кој, самиот внук на Адолф, исто така сакал да го поседува Холштајн. Бил одбиен од локалното благородништво, кои поддржувале заедничка администрација на обете земји и со Договорот од Рибе од 1460 година се прогласил себеси како нов гроф на Холштајн.
Поделба
Во 1544 година, Војводствата Шлезвиг и Холштајн, биле поделени на три дела помеѓу внукот на Кристијан, Кристијан III на Данска, и неговите двајца помлади полубраќа, кои се откажале од данскиот престол:
Дополнително, значајни делови на Холштајн биле заеднички управувани од војводите на Холштајн-Гликштат и Холштајн-Готорп, главно на брегот на Балтичкото Море.
Во 1640 година, Грофовијата Холштајн-Пинеберг, чија династија исчезнала, била споена со кралскиот дел на Војводството Холштајн.
Повторно обединување
Во 1713 година, поседите на војводите на Шлезвиг-Холштајн-Готорп во Шлезвиг, вклучувајќи го замокот Готорф, биле освоени од кралските дански трупи во текот на Големата северна војна и во 1720 година со договорот од Фредериксборг, војводата Карл Фридрих морал да ги предаде поседите на данската круна.
Неговите преостанати територии го создале Војводството Холштајн-Готорп управувани од Кил. Во 1773 година, внукот на Карл Фридрих, Павле, царот на Русија, конечно ги предал неговите делови во Холштајн на данскиот крал, како војвода на Холштајн, во замена за Грофовијата Олденбург и Холштајн бил повторно обединет како една држава.
Со распуштањето на Светото Римско Царство во 1806 година, Војводството Холштајн стекнало сувереност.
По Виенскиот конгрес, Војводството Холштајн на данската круна станало член на Германскиот Сојуз, предизвикувајќи неколку дипломатски и воени конфликти околу т.н. „прашање на Шлезвиг-Холштајн“. Данска успеала да го одбрани нејзиното право на Холштајн во Првата шлезвишка војна во периодот 1848-51 против Кралството Прусија, меѓутоа кога при Втората шлезвишка војна во 1864 година, пруските и австриските трупи ја поминале Ајдер и го освоиле Шлезвиг, Кристијан IX на Данска морал да се повлече од Шлезвиг и од Холштајн со Виенскиот договор од 1864 година. Холштајн бил предаден на австриска администрација до завршувањето на Австриско-пруската војна, кога конечно припаднал на Прусија во 1866 година.
Паштунски јазик
Паштунски јазик (насх: پښتو‎ - ), исто така познат и како авганистански, е индоевропски јазик што се зборува во Авганистан и северозападен Пакистан. Јазикот припаѓа во групата на индоирански јазици. Пашту зборуваат околу 38 до 42 милиони луѓе во целиот свет. Паштунскиот е службен и национален јазик на Авганистан.
Дијалекти
Како последица на лошиот терен на кој живеат Паштунците, јазикот има многу акценти или дијалекти на паштунскиот јазик. Двата главни дијалекти се мекиот или јужен дијалект и тврд или северен дијалект. Пактика е грубо кажано границата помеѓу двата дијалекти. Поглавни одлики или разлики помеѓу дијалекти е во изговорот на следните две букви:
Карма (месечина)
Карма (Κάρμη) — повратна неправилна месечина на Јупитер. Откриена е од страна Сет Барнс Николсон на опсерваторијата „Монт Вилсон“ во Калифорнија во јули 1938 година. Месечината е именуван по Карма, мајка на Зевс.
Паштунски јазик
Распространетост
Паштунскиот го зборуваат околу 27 милиони луѓе во западните покраини Северозападни предели, Белуџистан во Пакистан со околу 20 % од населението и уште 11 милиони луѓе низ Авганистан, што ги прави околу 35% од населението на Авганистан. Покрај Пакистан и Авганистан, значајно паштунско население има и во Иран.
службен стгатус
Паштунски е национален јазик на Авганистан и службен јазик во државата. Јазикот се користи од авганистанската администрација, образованието, телевизиите и религиозните институции.
Паштуанска азбука
''' ا ب پ ت ټ ث ج ځ چ څ ح خ د ډ ذ ر ړ ز ژ ږ
س ش ښ ص ض ط ظ ع غ ف ق ک ګ ل م ن ڼ ه و ى ئ ي ې ۍ '''
Букви карактеристични за паштунски
Следните букви се карактеристични само за паштунски јазик: ''' ټ، ځ، څ، ډ، ړ، ږ، ښ، ګ، ڼ، ې ،ۍ '''
Петте јаса на паштунскиот јазик
Следните се петте јаса: '''ی، ي، ې، ۍ، ﺉ '''
Латинска паштунска азбука
Латинската паштуанска азбука е заснована на следните 41 графеми:
Aa ( َ  ), Ââ (ا), Bb (ب), Cc (څ), Çç (چ), Dd (د), Ďď (ډ), DHdh (ذ), Ee (ې), Ëë (ہ), Ff (ف), Gg (ګ), Ģģ (غ), Hh (ه), Ii (ي), Jj (ژ), Kk (ک), Ķķ (خ), Ll (ل), Mm (م), Nn (ن), Ňň (ڼ), Oo (و), Pp (پ), Qq (ق), Rr (ر), Řř (ړ), Ss (س), Šš (ښ), Şş (ش), Tt (ت), Ťť (ټ), THth (ث), Uu ( ُ   or و), Vv (ب or و), Ww (و), Xx (ځ), XHxh (ج), Yy (ى), Zz (ز), Žž (ږ)
Граматика
Паштунскиот е јазик што има реченици од типот П-П-Г (подмет-прирок-глагол). Придавките доаѓаат пред именките. За разлика од персиски јазик, именките на паштунски јазик имаат род (машки и женски) како и вообичаениот број на именки. Покрај ова, јазикот има и падежи и тие се: директив, облигатив I, облигатив II и вокатив. Глаголите ги разликуваат следните граматички времиња: сегашно време, субјунктив, минато време, минато продолжено време, сегашен перфект и минат перфект.
Согласки
се среќаваат само во странски зборови.
Зборовен фонд
Повеќето од зборовите во паштунскиот јазик се од самиот тој јазик. Зборовите што се преземале низ историјата најчесто се од арапско потекло, а додека во последно време се преземаат и од персиски јазик.
Примери
Команда:
Сегашно:
Сегашен Перфект:
Минато:
Минат Перфект:
Минато Продолжено:
Субвјунктив:
Прашања:
Ирско виски
Се прави од слад од житарици, вода и квасец. За разлика од шкотското виски, ова се дестилира трипати, а шкотското виски двапати.
Дестилацијата се врши само во традиционални услови во количини до 750 хектолитри. Ирското виски има боја на карамела и се разредува со дестилирана вода за да се добие пијалак со алкохол до 40%. Пред разредување, процентот на алкохол е околу 90%. Ирското виски старее во буриња најмалку 3 години, по можност до 10, па дури и 15 години.
Има посладок и помек вкус од шкотското виски и многу помалку ја менува аромата при стареењето.
Често, постарото ирско виски се користи за производство на сладок ирски ликер (мешавина од мед, билки и други алкохолни пијалаци).
Дукс
Дукс ― воен командант во провинциите на Византиското Царство, во рановизантиската епоха.
Командувал со војската, во една или во повеќе провинции. Стоел на чело на дукатот, а подоцна управувал со темите. Од времето на Алексиј I Комнин, до пропаѓањето на царството, титулата велики дукс ја носел врховниот командант на флотата.
Анѓеле Аксиќ
Анѓеле Давид Аксиќ ( во —  во ) — македонски и југословенски партизан, борец за слобода на Југославија, учесник во НОВ.
Животопис
Завршил основно училиште, а потоа изучил занает и работел како електричар. Живеел во Скопје. По окупацијата на нашата земја бил протеран од Македонија. Заминал за Србија и се населил во Крушевац. Како свесен и прогресивен работник се поврзал со народноослободителното движење и учествувал во разни акции против германскиот окупатор и домашните предавници. Немало акција во која не се истакнувал со својата решителност. Во 1943 година при една фашистичка рација бил затворен во Крушевац. На 29 јуни 1943 година бил стрелан во затворот.
Корона
Корона е вид на атмосфера од плазма на Сонцето или друго небесно тело, која се протега милиони километри во вселената. Најлесно се гледа за време на целосно затемнување на Сонцето. Терминот доаѓа од латинското „corona“ што значи круна.
Песочната книга (расказ)
„Песочната книга“ (шпански: El libro de arena) е расказ на аргентинскиот писател Хорхе Луис Борхес, оригинално, објавен 1975 година, како дел од истоимената збрика.
Содржина
Главниот јунак на расказот е самец кого одненадеж го посетува непознат човек, Шкотланѓанец, облечен во сив костум и со сив куфер. Странецот, кој е продавач на библии, му нуди една непозната книга која ја купил во Индија. Таа се вика Песочната книга, бидејќи нема почеток ни крај. Станува збор за необична книга во која постојано се поместуваат страниците, која секојпат почнува на поинаков начин и колку и да се вртат листовите, таа нема крај. Главниот лик во расказот се согласува да ја купи за одредена сума пари и во замена за едно издание на Библијата на готски јазик. Бидејќи сфаќа дека се работи за волшебна книга, тој решава да се ослободи од неа и скришум ја остава во Националната библиотека каде работел пред да се пензионира.
Гравитациски колапс
Гравитациски колапс во астрономијата е внатрешен одрон на масивно небесно тело под влијание на силите на гравитацијата. Се случува во момент кога сите други сили не можат да делуваат на високиот притисок за да ја балансираат гравитацијата и да го зачуваат масивното тело во хидростатички еквилибриум.
Младен Крстевски
Младен Крстевски (роден на година во ) — македонски филмски и театарски глумец и режисер.
Животопис
Младен Крстевски дипломирал на отсекот за драмски глумци на Високата музичка школа во Скопје (1978). Во периодот 1978-1979 година бил член на Народниот театар во Штип. Од крајот на 1981 година работел во Народниот театар „Јордан Хаџи Константинов-Џинот” во Велес, каде што бил и директор (2002–2006) и (2017-2020). Снимил неколку филмови во сопствена продукција.
Наградуван е на Театарските игри „Војдан Чернодрински“ во Прилеп во 1979 и 1990 година. Градот Велес му ја доделил својата „Ноемвриска награда“.
Чедомир Димитријевиќ
Чедомир Младен Димитријевиќ ( во —  во ) — македонски и југословенски партизан, борец за слобода на Југославија, учесник во НОВ.
Животопис
Се доселил во Скопје и работел како службеник. По капитулацијата на бивша Југославија, бугарските фашистички окупатори го протерале од Скопје во Србија. Од првите денови на оруженото востание, активно ја помагал борбата против окупаторот. Неговата дејност била откриена ѝ во 1942 година бил затворен од злогласната специјална полиција од чии раце успел да избега и да се приклучи во Косовскиот партизански одред. Во состав на истиот учествувал во повеќе борби, во кои се истакнувал како храбар партизан. Во февруари 1943 година во една борба против непријателот, храбро загина.
Паситеја (месечина)
Паситеја има пречник од околу 2 километри и кружи околу Јупитер на просечно растојание од 23,307 Gm во 727,933 дена, со наклон од 166° до еклиптиката (164° до Јупитеровиот екватор), во ретроградна насока и со орбитално занесување 0,3289.
Месечината е именувана во август 2003 година според Паситеја, една од харитите (грациите), ќерка на Зевс (Јупитер).
Таа припаѓа во т.н. Кармина група, составена од неправилни ретроградни месечини кои кружат околу Јупитер на растојание од 23 до 24 Gm и наклон од околу 165 °.
Фризби
Фризби или летечки диск — летачки дискови од пластика со пречник од околу 20-25 см и заусток кои се фрлаат за забава и спорт. Предвидени се да летаат аеродинамично кога се фрлаат со втење и се фаќаат со рака во лет од другиот играч. Самиот поим е е заштитена марка на производителот на играчки „Вам-О“, но самиот поим често се користи генерички да опише секаква игра до фрлање и фаќање на пластичен диск.
Пасош (расказ)
Пасош е расказ од норвешкиот писател Јохан Борген. Расказот е објавен на македонски јазик во 2011 година, од издавачката куќа „Темплум“, како дел од збирката „Пат околу светот во 20 раскази“. Преводот на македонски јазик го извршил Владимир Коробар.
Содржина
Во расказот се опишуваат сложените односи кои настануваат во односите на луѓето со бирократските институции. Еден човек чека во редот за пасошка контрола, заедно со другите патници од авионот кој штотуку пристигнал. Редот застанува кога контролорот се сомнева во еден патник, бидејќи фотографијата во пасошот не одговара на лицето на сопственикот на пасошот. Тогаш, главниот лик му приговара на полицаецот и поради тоа, него го задржуваат, а потоа го носат во една канцеларија, а сите други патници ги пуштаат да поминат. Во канцеларијата следува обемно и мачно испрашување и службениците го обинуваат човекот дека пасошот не е негов, бидејќи на фотографијата се наоѓа човек со очила и со мустаќи. Исто така, кога шефот на контролорите ќе побара од човекот да чекори, тој куца на десната нога, иако во пасошот пишува дека е куц на левата нога. Сето тоа уште повеќе го зголемува сомневањето кај полицајците и тие му го прегледуваат и куферот. Повторно следува долго испрашување при што незабележливо улогите се менуваат: патникот седнува на бирото, а шефот на контролорите стои и притоа, патникот е тој што го испрашува шефот. На крајот, заѕвонува телефонот и шефот добива инструкции да го пушти патникот.
Христо Кулишев
Христо Кулишев (роден на година во  - починал на  година во ) — македонски гинеколог.
Животопис
Христо Кулишев дипломирал медицина во Грац во 1930 година, а потоа бил лекар во Дојран и Косово. Во 1941 г. се вработил во Гинеколошко-акушерското одделение при Градската болница во Скопје. По Ослободувањето работел во Родилниот дом во Прилеп, а од март 1951 г. во Гинеколошкото одделение во Битола. Бил преместен во Здравствениот дом „Идадија” во Скопје, каде што останал до пензионирањето во 1974 година.
Африкански златен волк
Африкански златен волк (Canis anthus или Canis lupaster ) — вид куче со потекло од Северна Африка и Африканскиот Рог. Тој е потомок на генетска мешавина од 72% сив волк и 28% етиопски волк. Се јавува во Сенегал, Нигерија, Чад, Мароко, Алжир, Тунис, Либија и Египет и Танзанија. На Атлас може да се види на височини дури до 1.800 метри. Првенствено е грабливец, чиј плен се безрбетници и цицачи, како газела, иако понекогаш напаѓа и поголеми животни. Неговата исхрана исто така вклучува трупови на животни, човечки отпад и овошје. Африканскиот златен волк е моногамен и територијален вид, потомците остануваат со семејството за да помогнат во одгледувањето на помладите.
Претходно бил класифицирана како африканска варијанта на златниот шакал, со најмалку еден подвид (Canis anthus lupaster). Во 2015 година, серија анализи за митохондријалниот ДНК на видот покажале дека тој всушност е различен и од златниот шакал и од сивиот волк, а повеќе е тесно поврзан со сивиот волк и којотот.
Тој игра истакната улога во некои африкански култури; во северноафриканскиот фолклор, се смета како недоверливо животно чии делови од телото можат да се користат за лековити или ритуалистички цели, додека се чува во голема почит во Сенегалната религија како првото суштество кое било создадено од богот Роог.
Прва кочанска парохија
Прва кочанска парохија — македонска православна парохија што припаѓа на Архиерејското намесништво од Кочани, а нејзиното седиште е во црквата „Св. вмч. Георгиј“ во Кочани. Парохиски свештеник е протојереј-ставрофор Станчо Ристов (состојба 2017 г.), кој е и старешина на храмот „Св. вмч. Георгиј“.
Саксија
Историја
Низ вековите, употребата на саксиите влијаела на хортикултурната употреба на растенијата. Египќаните биле меѓу првите кои користеле саксии за транспорт на растенија од една до друга локација. Римјаните ги внесувале саксиите со засадени растенија внатре, кога времето било студено. При откривање на нови делови од светот и нови растенија, саксиите се користеле за транспорт на нови култури во другите делови на светот.
Занимливости
Во Атина во периодот помеѓу 371 и 287 г. п.н.е., саксии со растенија биле фрлани во морето за време на фестивалот во чест на Градината на Адонис. Растението, кое го нарекле јужно дрво, се одгледувало во саксии, бидејќи било тешко да се одгледува во природата.
Аксолотл (расказ)
Аксолотл е расказ од аргентинскиот писател Хулио Кортасар. Расказот е објавен на македонски јазик во 2011 година, од издавачката куќа „Темплум“, како дел од збирката „Пат околу светот во 20 раскази“. Преводот на македонски јазик го извршила Катарина Мандариќ.
Содржина
Расказот зборува за еден човек кој се претворил во аксолотл, мала амфибија со потекло од Мексико. За време на неговиот престој во Париз, тој ги забележал тие розови и тивки животинки во еден аквариум, во Ботаничката градина и станал опседнат со нив. Потоа, одел секој ден таму и со часови стоел пред нивниот аквариум, внимателно набљудувајќи ги по неколку часови. Така, тој сфатил дека аксолотлите се луѓе. Еднаш, додека го приближил лицето до ѕидот на аквариумот, тој почувствувал како, најпрвин мисловно, а потоа и физички, се претворил во аксолотл, кој размислува како човек.
Базалт
Базалт — магматска карпа, со темна или црна боја, која се одликува со својата тврдост. Оваа карпа е потврда од гранитот. Базалтот го сочинува дното на длабоките мориња и служи како многу добар градежен материјал, особено за градење на патишта.
Обично е ситнозрнест поради долгото ладење на лавата на површината од земјата. Може да биде со порфирна структура, т.е. да содржи поголеми кристали во матрична форма. Може да има везикуларна или флуидална текстура. Базалтот обично е црн или сив. Базалтните магми се оформуваат со декомпресивно топење на Земјината кора. Повеќе од 90% од сите вулкански карпи на Земјата се базалт.
Плиниј Постариот го користел зборот базалт.
Петролошки одлики
Базалтот е карактеристичен по калцитниот плагиокласен фелдспат и пироксенот. Оливин исто така може да се најде во значајна мерка. Во базалтот може да се најдат и оксиди на железо или оксиди на железо и титан, како што се магнетит, улвоспинел и илменит. Поради присуството на тие материјали, базалтот има силни магнетни својства.
Геохемија
Базалтот е богат со MgO и CaO, а сиромашен со SiO2 и Na2O. Базалтот најчесто има ваков состав: 45-55% SiO2, 2-6% алкали, 0,5-2,0% TiO2, 5-14% FeO и 14% или повеќе Al2O3. Составот на CaO вообичаено е околу 10%, а MgO има од 5 до 12%.
Морфологија и текстура
Формата, структурата и текстурата на базалтот покажуваат на кој начин излегол на површината, дали тоа било во море, со експлозивна ерупција или приерупција на лава.
Кога базалтот излегува под вода, водата го лади и се создаваат карпи во форма на перници, низ кои се пробива лавата и создава нова површина.
Девојката што паѓа (расказ)
Девојката што паѓа е расказ од италијанскиот писател Дино Буцати. Расказот е објавен на македонски јазик во неколку наврати: во збирката раскази на Буцати од 2005 година „Продавница на тајни“, во издание на „Ѓурѓа“ (со наслов „Девојката која пропаѓа“); во збирката раскази на Буцати од 2005 година со наслов „Девојката што паѓа“, издание на „Темплум“; во 2011 година, повторно од издавачката куќа „Темплум“, како дел од антологијата „Пат околу светот во 20 раскази“. Преводот на македонски јазик го извршиле Кристина Плечиќ и Радица Никодиновска.
Содржина
Марта е девојка на 19 години, која се фрла од врвот на еден висок облакодер. Додека паѓа надолу, таа ги гледа светлините на градот, а богатите луѓе од горните катови на зградата ја поздравуваат. Кога стигнува до подолните катови, таа забележува дека околу неа паѓаат многу други девојки. Притоа, таа веќе се претворила во старица за која никој не се интересира, па дури не се слуша ниту звукот од ударот на нејзиниот пад на земјата.
Гран-при Квебек
Гран-при Квебек (Grand Prix Cycliste de Québec) — професионална велосипедска еднодневна друмска трка, која се одржува во градот Квебек, во покраината Квебек, Канада. Нејзино прво издание било на 10 септември 2010 година, како последен настан во сезоната UCI ProTour 2010.
Со Гран-при Монтреал, која се одржува два дена подоцна, Гран-при Квебек е една од единствените две трки во Северна Америка во Светската турнеја на UCI. Само Сајмон Геранс и Мајкл Метјус постигнале двојна канадска победа, освојувајќи го Гран-при Квебек и Гран-при Монтреал во иста година.